# data[].attributes.body
Des de l’AMPA es va impulsar la creació d’una colla gegantera que donés suport als gegants a les sortides fora del centre. Aquesta colla ha estat formada al llarg d’aquests anys per mares i pares (L’Anna i la Montse Picañol, l’Aurora Camacho, la Isabel Marcos, l’Iris Torruella, la Judit Pedrals, la Montse Pastor, el Xavi Ferrer, el Xavi Carriqui, el Miqueló…) i alumnes del centre que han fet desfilar i ballar els gegants pels carrers de Moià.

Gràcies al suport de la colla gegantera, en Xot i la Fura participen a la Trobada Gegantera que s’organitza el darrer dissabte de juliol, a la Festa Major (el 14 i 15 d’Agost), a la festa gegantera de l’Oriol i la Natàlia (els gegants de l’Escola Pia) i a la festa gegantera de la nostra escola que té lloc al mes de Maig.

Altres activitats relacionades amb l’AMPA i els gegants han estat la creació de samarretes amb el logotip dels gegants (dissenyades per l’Aurora Camacho), la celebració d’uns tallers per crear  capgrossos amb forma de bolet perquè hi poguessin participar els alumnes més petits del centre… Actualment, impulsa la creació d’una banda de grallers i timbalers (a càrrec de la Cristina Sancho i la Cristina Rebollo que acompanyaran als gegants en les seves futures sortides).

# data[].attributes.body
Durant uns quants cursos, els gegants havien de dormir a la planta de Cicle Superior degut a l’alçada d’en Xot fins que es va decidir rebaixar uns centímetres l’estructura de fusta.

Els entesos en la matèria no es posen d’acord en el pes dels gegants. Sembla que la Fura  pesa 14,8 Kg. i en Xot 19,1 Kg.

Originàriament, en Xot duia a la seva mà esquerra un pollastre de goma.

La Fura porta una vareta màgica a la mà dreta i un fermall amb forma de papallona.

Diuen que en Xot té una retirada al Josep Fàbrega, autor de la seva història inicial.

La colla gegantera ha estat formada històricament i majoritàriament per mares d’alumnes.

Fa uns anys, en Xot i la Fura van participar a la Milla Urbana, cursa que s’organitza per la Festa Major.

L’única nit de l’any que els gegants no dormen a l’escola és la nit del 14 d’agost,  Festa Major. Aquella nit es troben al vestíbul de Can Rocafort (l’Ajuntament) tots els gegants del poble: el Trapella, la Isabel i el Ferran, el Toll i la Teixonera, en Nazari, en Grony, l’Oriol i la Natàlia i en Xot i la Fura. Diuen que fan una festa gegant.

10 anys després del seu naixement, per celebrar-ho, les aules de l’escola tornen a tenir noms de festes populars (Gegants, Dansa de la Mort, Ball de Gitanes, Garrofins…).

# data[].attributes.body
Va ser el curs 2008-2009 quan el Claustre de mestres de l’escola Josep Orriols i Roca va escollir el tema de les festes populars com a eix central del curs. Tots els nivells, des de P3 fins a  6è, van escollir el nom d’una festa popular com a nom d’aula. Així, Castellers, Gegants, Trabucaires, Bastoners, Garrofins… van passar a identificar les aules aquell curs.

En Carles Suero, director del centre en aquella època, va proposar a la comunitat educativa la construcció d’una parella de gegants.

# data[].attributes.body
QUI SÓN EN XOT I LA FURA?
En Xot i la Fura són els dos gegants de l’Escola pública Josep Orriols i Roca de Moià i viuen al vestíbul del centre.

# data[].attributes.body
Mestres, pares i alumnes es va implicar en aquell procés. El finançament econòmic de l’aventura va anar a càrrec de l’AMPA.

# data[].attributes.body
Els nens i nenes van fer uns dibuixos dels quals van sorgir els gegants. També van triar els noms: Xot i Fura.

La construcció va ser encarregada al mestre geganter Toni Mujal. A partir dels dissenys elaborats pels alumnes en Toni Mujal va crear els cossos dels gegants amb argila per, posteriorment, passar a la fibra de vidre, material molt més lleuger. L’estructura interna és de fusta.
Es van organitzar uns tallers de Plàstica on els alumnes de Cicle Superior van participar pintant  els caps dels gegants (essent retocats posteriorment per en Toni) i muntant l’estructura de fusta.

El vestuari va ser elaborat per la Xon Alcoceba, mare d’alumnes del centre.

# data[].attributes.headline
Jo he fet ballar els dos gegants. I a tu, quin gegant t'agradaria fer ballar?

# data[].attributes.subject
Jo he fet ballar els dos gegants. I a tu, quin gegant t'agradaria fer ballar?

# data[].attributes.body
Tot gegant ha d’anar acompanyat d’una música i coreografia que l’identifiqui. Mestres del centre van participar de manera destacada en les diferents fases creatives: l’Albert Estrada va crear la melodia i juntament amb el Carles Suero i la Joana Figueras van escriure la lletra que canten tots els infants de l’escola. Els arranjaments van córrer a càrrec del David Martell, mestre de l’Escola de Música d’Artés.
Més endavant, durant l’estada al Camp d’Aprenentatge Pau Casals, la cançó va ser enregistrada en un estudi de gravació pels alumnes de 5è. Aquesta gravació és la que actualment es fa servir a les festes i celebracions on  participen els gegants.

En Xavi Ferrer (de la colla gegantera) va dissenyar la coreografia que es va ballar per primer cop al bateig dels gegants. Aquesta coreografia va ser posteriorment simplificada per la Joana Figueras i l’Ivan Teixidó essent la que actualment ballen tots els alumnes i mestres de l’escola.

# data[].attributes.body
El bateig d’en Xot i la Fura va ser el dissabte 6 de juny de 2009, quan es va celebrar la festa final de curs de l’escola. La festa es va convertir en una sort de Festa Major.
Un dels actes més celebrats va ser una cercavila pels carrers de Moià.  En Toll i la Teixonera, els gegants prehistòrics de Moià, així com els grallers, bastoners i la Colla de Diables de Castellterçol, va participar en l’esdeveniment. Membres de la colla gegantera de Moià (en Xavi Ferrer, l’Anna Carbones i en Pere Ferrer) van interpretar per primer cop la cançó d’en Xot i la Fura.

# data[].attributes.body
Actualment, els gegants viuen al vestíbul de l’escola, on alumnes, mestres i pares gaudeixen de la seva companyia.

Els alumnes de Cicle Superior fan de portadors i practiquen el ball amb els gegants a l’àrea d’Educació Física.

Per la Castanyada, Sant Jordi, Festa de Final de curs i altres esdeveniments com la col·laboració amb la flashmob de TV3… en Xot i la Fura esdevenen uns membres més de la festa i abandonen per una estona el seu raconet del vestíbul.

# data[].attributes.body
El mestre i escriptor Josep Fàbrega va escriure un relat sobre els gegants. Aquesta història va ser publicada a la revista Supersopa núm. 72.

Segons en Josep Fàbrega, en Xot, un gegantàs que viu als boscos de Moià, està enamorat de la Fura, una dolça fada d’ulls verds i rínxols daurats. Un matí de primavera va a veure la Reina de les Fades per demanar-li permís per a casar-se amb la Fura. A mitja nit, envoltats de follets, nimfes, gnoms i altres éssers màgics ,  la Reina de les Fades celebra el casament dels dos gegants.

# data[].attributes.headline
Aquests són els gegants de la nostra escola, en Xot i la Fura. Els has vist ballar alguna vegada?

# data[].attributes.subject
Aquests són els gegants de la nostra escola, en Xot i la Fura. Els has vist ballar alguna vegada?